පුරාණ සිංහලයාගේ සිරිත් විරිත්, ගති ලක්ෂණ සහ පාලන ක්‍රමය වැනි විස්තර ඇතුළත් මහැඟි ග්‍රන්ථයක් වූ සද්ධර්මාලංකාරය නම් වූ ග්‍රන්ථය රචනා කරන ලද්දේ ද මෙම දෙවැනි ධර්මකීර්ති සඟරජ හිමියන්ය. පළාබත්ගල ආරණ්‍ය සේනාසනය පිහිටුවන ලද්දේ දෙවැනි පරාක්‍රමබාහු රජුගේ අගමැති දේව පතිරාජ හෙවත් පතිරාජ දේවයන් විසිනි. පතිරාජ යනු "ප්‍රතිරාජ" යන්නයි. අනුරාධපුරයේ මයුර පිරිවෙනේ මයුරපාද හිමියන් පූජාවලිය නම් වූ ග්‍රන්ථය රචනා කරන ලද්දේ ද මෙම පලාබත්ගල ආරණ්‍ය සේනාසනයේ සිටිමින්ය. චූල වංසයේ තෘත්‍රීය භාගය ලියන ලද්දේ මහනුවර කීර්ති ශ්‍රී රාජසිංහ නම් වූ වඩුග රජුගේ කාලයේ සිටි බහුශ්‍රැත හිමිනමක වූ තිබ්බොටුවාවේ නම් වූ හිමිනමක විසිනි. උන්වහන්සේ එම යුගයේ උඩරට රාජධානියේ දෙවැනි අදිකාරම් ධුරය දැරූ සමනක්කොඩිගේ සහෝදරයෙකි. මහනුවර යුගය වන විටත් පද්‍යයෙන් ලියැවුණු සිංහල මහා වංස ග්‍රන්ථයක් තිබුණු බව චූල වංසයෙහිම සඳහන් වෙයි.
උන්වහන්සේ කාගේ සහෝදරයෙක්ද
උඩරට රාජධානියේ දෙවැනි අදිකාරම් ධුරය දැරූ සමනක්කොඩිගේ